Naziv obveznika: IV. OSNOVNA ŠKOLA VARAŽDIN

Broj RKP-a: 14162

Matični broj: 03005959

OIB: 68707284812

Sjedište: 42000 VARAŽDIN

Adresa: ULICA MATIJE ANTUNA RELJKOVIĆA 36

Razina: 31

Razdjel: 000

Šifra djelatnosti: 8520

Šifra grada: 472

Razdoblje: 01.01.2023.-31.12.2023. godine

**BILJEŠKE UZ FINANCIJSKE IZVJEŠTAJE**

**za razdoblje od 1.siječnja 2023. – 31.prosinca 2023.**

**I. Bilješke uz obrazac: PR – RAS (Izvještaj o prihodima i rashodima, primicima i izdacima)**

Šifra 6361 – Tekuće pomoći proračunskim korisnicima iz proračuna koji im nije nadležan

Prihodi od nenadležnih proračuna za financiranje rashoda poslovanja sastoje se od:

- prihoda iz državnog proračuna u iznosu od 1.248.918,13 eura za financiranje rashoda za plaće, prijevoza na posao i s posla te materijalnih prava zaposlenih,

-prihoda iz državnog proračuna u iznosu od 74.070,78 eura:

 - od MZO iz nadležnog proračuna za besplatni topli obrok od 01.-12.mj.;

 - prihoda od HŠSS za dnevnice za učitelja koji je sudjelovao na natjecanju iz atletike;

- prihoda od MZO iz nadležnog proračuna za besplatne higijenske potrepštine;

- prihoda od MZO za lektire,

- prihoda od MZO za psihodijagnostiku,

- prihoda od MZO za radne udžbenike,

- prihoda iz proračuna Varaždinske županije u iznosu od 1.685,97 eura financiranje naknada za članove povjerenstava na županijskim natjecanjima, za financiranje rashoda za natjecanje iz Matematike koje se održavalo u IV. osnovnoj školi Varaždin.

Povećanje prihoda na ovoj poziciji od 17,9% rezultat je povećanja prihoda iz državnog proračuna za namirenje povećanih rashoda po osnovi plaća, naknada plaća i materijalnih prava zbog povećanja osnovice u 2023. godini te zbog povećanja prihoda od MZO iz nadležnog proračuna za besplatni topli obrok od 01. mjeseca 2023. g. do 12. mjeseca 2023.g., te zbog prihoda od MZO iz nadležnog proračuna za besplatne higijenske potrepštine, za lektiru, za psihodijagnostiku, za radne udžbenike, za dnevnice učitelja za sudjelovanje na natjecanju iz matematike, odnosno, više je sufinanciranja bilo u 2023. godini u odnosu na 2022. godinu.

Šifra 6362 – Kapitalne pomoći proračunskim korisnicima iz proračuna koji im nije nadležan

Prihodi od MZO za udžbenike za školsku godinu 2023./2024. Smanjenje prihoda na ovoj poziciji za 36,1% zbog toga jer se dio udžbenika knjižio na 6361 kao radni udžbenici koji nisu imovina škole već su udžbenici radnog karaktera i ostaju trajno kod učenika nakon završetka školske godine.

Šifra 6413 Kamate na oročena sredstva i depozite po viđenju

Iznos se odnosi na kamate na neutrošena vlastita sredstva. Iznos je povećan za 65,9% u odnosu na isto razdoblje prošle godine zbog većih depozita na računu u odnosu na isto izvještajno razdoblje prethodne godine.

Šifra 6615 Prihodi od pruženih usluga

Prihodi od pruženih usluga najma sportske dvorane povećani su za 107,7% odnosno za 2,8 puta u odnosu na isto izvještajno razdoblje prethodne godine zbog redovnih plaćanja najma sportske dvorane u toku godine, a i do povećanja je došlo zbog većeg broja zakupnika u odnosu na godinu prije.

Šifra 6711 Prihodi iz nadležnog proračuna za financiranje rashoda poslovanja

Na ovoj poziciji iskazano je 13,3% više prihoda u odnosu na izvještajno razdoblje prethodne godine. Iznos se nije drastično povećano jer nadležni proračun redovno plaća račune koji su dospjeli za naplatu, a iznos je veći zbog eventualnih većih troškova uslijed inflacije za koje je prihod ostvaren u toku godine –povećanje cijene raznih usluga, materijala…

Šifra 6712 Prihodi iz nadležnog proračuna za financiranje rashoda za nabavu nefinancijske imovine

Na ovoj poziciji iskazani su za 90,1% manji prihodi u odnosu na isto izvještajno razdoblje prethodne godine zbog manje utrošenih sredstava za nabavu nefinancijske imovine i dodatna ulaganja na istoj u proračunu Grada Varaždina u toku godine, sav planirani iznos za ulaganje u nabavu nefinancijske imovine utrošen je u toku prosinca 2023. godine, za što će prihod biti iskazan u siječnju 2024. godine kada je Grad Varaždin platio račune.

Šifra 3111 Plaće za redovan rad

Redovan rad povećan je za 9,8% što nije značajan porast u odnosu na izvještajno razdoblje prethodne godine. Do povećanja je došlo zbog povećanje osnovice od 01. siječnja 2023. godine, te u listopadu 2023. godine.

Šifra 3113 Plaće za prekovremeni rad

Prekovremeni rad uvećan je za 49,0% zbog većih potreba za istim (zamjene u toku godine za bolovanja, te dodatno odobreni prekovremeni rad od strane MZO za pripremnu nastavu hrvatskoga jezika sa ukrajinskim učenicima).

Šifra 3114 Plaće za posebne uvjete rada

Plaće za posebne uvjete rada povećane su za 27,7% u odnosu na isto izvještajno razdoblje prošle godine zbog povećanog broja sati za rad s prilagođenim programom i rad u drugoj smjeni, a na povećanje je utjecalo i povećanje osnovice od 01. siječnja 2023. godine te u listopadu 2023. godine.

Šifra 3213 Stručno usavršavanje zaposlenika

Rashodi za stručno usavršavanje zaposlenika povećani su za 6,14% zbog više edukacija organiziranih u školi za zaposlenike po Preventivnom programu koji je financiralo Ministarstvo znanosti i obrazovanja, te zbog održavanja edukacija za goste po Erasmus+ projektu u kojem je škola od 2022. godine.

Šifra 3221 Uredski materijal i ostali materijalni rashodi

Rashodi za uredski materijal povećani su za 20,8% u odnosu na isto izvještajno razdoblje prethodne godine zbog većih potreba i viših cijena uslijed inflacije za uredski materijal, higijenski materijal, materijali i sredstva za čišćenje, razni materijal za nastavu koji se nabavljao prije početka školske godine 2023./2024. U 2023. godini kupovao se i materijal za Božićni sajam škole što je nabavljeno iz vlastitih sredstava, a prihod od Božićnog sajma će biti vidljiv u 2024. godini nakon što su sredstva sakupljena i predana u blagajnu škole.

Šifra 3222 Materijal i sirovine

Povećanje rashoda za materijal i sirovine u odnosu na isto izvještajno razdoblje prošle godine je za 36,5%. Rashodi za materijal i sirovine su povećani zbog povećanja cijena namirnica na tržištu koje su povećali dobavljači uslijed inflacije u 2023. godini te zbog većih potreba nabave namirnica za užinu učenika škole što je omogućilo MZO svojim financiranjem besplatnog toplog obroka.

Šifra 3223 Energija

Smanjena je energija za 26,3% zbog štednje na grijanju u početku 2023. godine. Od studenog 2023. godine grijanje je pojačano kako bi se učenicima i zaposlenicima osigurao nesmetan rad u školskoj ustanovi. Energija je smanjena odnosu na isto izvještajno razdoblje prethodne godine i zbog manje cijene energenata - od siječnja 2023. godine Grad Varaždin je objedinjenom javnom nabavom odabrao novog opskrbljivača el. energije i plina (HEP ELEKTRA i HEP PLIN) koji su ponudili najjeftiniju cijenu za energente što je na kraju godine vidljivo prema računima te uz pojačano grijanje.

Šifra 3224 Materijal i dijelovi za tekuće i investicijsko održavanje

Rashodi za materijal i dijelove smanjeni su za 51,9% u odnosu na isto izvještajno razdoblje prošle godine zbog smanjene potrebe za materijalom i dijelovima za tekuće i investicijsko održavanje (najveća stavka je zamjenska letva za parking koja je kupljena jer je prijašnja bila uništena vandalizmom). U 2022. godini kupljeni su tokeni za nastavu, dok u 2023. nije bilo potrebe za nabavu istih, te je u 2022. godini uslijedilo puknuće cijevi što je trebalo sanirati novim dijelovima, dok u 2023. godini nije bilo izvanrednih stanja zbog kojih bi bili potrebni novi dijelovi i materijali za održavanje.

Šifra 3225 Sitni inventar i auto gume

Smanjenje rashoda na ovoj poziciji za 55,5% rezultat je manjih potreba za istim u 2023. godini.

Šifra 3227 Službena, radna i zaštitna odjeća i obuća

Povećanje rashoda na ovoj poziciji za 3,07 puta zbog nabave obuće za sve spremače i spremačice i kuharice u školi. U 2022. godini nije bilo nabave istog.

Šifra 3231 Usluge telefona, pošte i prijevoza

Povećani su rashodi za 34,2% zbog knjiženja rashoda za prijevoz po projektu Erasmus, te zbog porasta cijene usluge prijevoza učenika u školu i iz škole.

Šifra 3232 Usluge tekućeg i investicijskog održavanja

Smanjenje od 61,8% u odnosu na isto izvještajno razdoblje prošle godine uslijedilo je zbog manje potrebe za popravcima. U 2022. godini najveća stavka bila je rekonstrukcija i sanacija strehe novog djela školske zgrade (16.379 eura), dok u 2023. godini nije bilo većih potreba za uslugama.

Šifra 3233 Usluge promidžbe i informiranja

Na ovom kontu evidentirani su rashodi za objavu natječaja za ravnatelja škole (2 puta) te natječaj za najam dvorane.

Šifra 3235 Zakupnine i najamnine

Na ovom kontu evidentirani su rashodi za nabavu licenca za Oxford knjižnicu u rujnu 2023. godine što financira Grad Varaždin (čitanje lektira na engleskom jeziku za učenike škole).

Šifra 3236 Zdravstvene i veterinarske usluge

Povećani su rashodi za 44,5% zbog upućivanja većeg broja djelatnika na sistematske preglede (30 zaposlenih) u odnosu na isto izvještajno razdoblje prethodne godine.

Šifra 3237 Intelektualne i osobne usluge

Rashodi za intelektualne i osobne usluge odnose se na ugovor o djelu do kraja siječnja 2023. godine u računovodstvu zbog odlaska djelatnice u mirovinu, koji je veći dio isplatio Grad Varaždin, ugovor o djelu za provođenje preventivnog programa u školi koji financira MZO, ugovor o djelu za psihološko kriznu intervenciju koju financira MZO, ugovor o djelu za naknadu vanjskoj suradnici za održani sat vezani za Građanski odgoj te ugovor o djelu za povjerenstva na županijskom natjecanju iz Matematike održani u školi, a koje financira Varaždinska županija. Rashodi su povećani za 37,2% u odnosu na isto izvještajno razdoblje prethodne godine.

Šifra 3238 Računalne usluge

Rashodi za računalne usluge su u odnosu na isto izvještajno razdoblje prethodne godine povećani za 26,7% zbog ispravnog knjiženja računa u 2023. godini (aplikacija za digitalno uredsko poslovanje).

Šifra 3239 Ostale usluge

Povećani su rashodi za ostale usluge u odnosu na prošlu godinu za 2,67 puta. Osnovni razlog povećanja su evidentirani tj. knjiženi računi na navedeni konto za izlete učenika, koji su se prošle godine knjižili na konto 3299 Ostali nespomenuti rashodi (iznos koji je knjižen na konto 3239 za izlete jest 12.875,79 eura), te zbog naplate novčane kazne nakon izvršenog inspekcijskog nadzora u iznosu od 666,67 eura na teret škole.

Šifra 3293 Reprezentacija

Rashodi su povećani za 3,09 puta u odnosu na isto izvještajno razdoblje prethodne godine zbog knjiženja reprezentacije na programu Erasmus+ kada su u listopadu stigli gosti po projektu u Školu te su se odvijale razne edukacije i programu, stoga je škola organizirala cateringe i poklone za goste.

Šifra 3295 Pristojbe i naknade

Povećani su rashodi za 2,7 puta zbog povećanja cijene naknade za nezapošljavanje osoba s invaliditetom od 01.01.2023. godine jer se povećala i minimalna plaća od 2023. godine te zbog provjera vjerodostojnosti diploma za zaposlenike (troškovi za provjeru diploma knjiženi su ove godine na navedeni konto, dok prošle godine u istom izvještajnom razdoblju nije bilo provjera diploma na tom kontu).

Šifra 3299 Ostali nespomenuti rashodi poslovanja

Rashodi su smanjeni za 95,7% u odnosu na isto izvještajno razdoblje prošle godine jer se na navedeni konto nisu evidentirali rashodi vezani izlete, predstave, osiguranja učenika itd. već se navedeno knjižilo na odgovarajući konto 3239 Ostale usluge. Na navedeni konto knjižili su se ostali rashodi kao što su vijenci za sprovode za uže članove zaposlenika škole, kotizacija za natjecanje učenika škole, te mjesečne pristojbe od HRT-a.

Šifra 3433 Zatezne kamate

Evidentirane su zatezne kamate u iznosu od 2,22 eura dok u istom izvještajnom razdoblju nisu evidentirane (to su kamate iz poslovnih odnosa, zbog nepravovremenog plaćanja računa Varkomu d.d. od strane nadležnog proračuna Grada Varaždina) te kamate na doprinose kao dug na poreznoj kartici iz 2022. godine po osnovi obračuna razlika plaće po sudskim presudama.

Šifra 3722 Naknade građanima i kućanstvima u naravi

Rashod je povećan za 55,8% zbog evidentiranja radnih bilježnica koje financira Grad Varaždin i radnih udžbenika koje financira MZO. U prethodnoj 2022. godini svi udžbenici bili su knjiženi na konto imovine knjige-udžbenici.

Šifra 3812 Tekuće donacije u naravi

Rashod je evidentiran u iznosu od 862,83 eura koje nam je dodijelio nadležni proračun, a na temelju zaključka o nabavi higijenskih potrepština prema kojem se školama omogućuje kupnja higijenskih uložaka za učenice škole. Nadležni proračun primio je sredstva od MZO za financiranje programa, te je iznos od 862,83 eura dodijelio IV. osnovnoj školi Varaždin što je škola u cijelosti i potrošila.

Šifra 96 Obračunati prihodi poslovanja – nenaplaćeni

Obračunati prihodi poslovanja porasli su za 4,9 puta jer se osim evidentiranja računa za dvoranu od jeseni evidentiraju i računi za produženi boravak i ručak u programu, što znači da se po izdavanju računa odnosno uplatnica evidentiraju potraživanja i prihodi po posebnim namjenama (ručak i PB) te prihodi od najma dvorane. Kao što je vidljivo povećanje od 4,9 puta, isto je rezultiralo zbog izdavanja računa za 12. mjesec za ručkove i PB koji će se naplatiti u 2024. godini, a također postoje i nenaplaćeni prihodi od prethodnih mjeseci za ručkove i PB te za najam dvorane.

Šifra 9661 Obračunati prihodi - nenaplaćeni

Odnose se na nenaplaćena potraživanja od kupaca za zakup dvorane čija će se naplata ostvariti u budućem razdoblju, a najviše se odnose na nenaplaćena potraživanja za 12. mjesec i dio 11. mjeseca 2023.g.

Šifra 4221 Uredska oprema i namještaj

Kupljeno je računalo za računovodstvo krajem 2022. godine, a zbog odluke o financiranju nužnih rashoda i izdataka koje je bilo na snazi početkom 2023.g., isti je plaćen u 2023.godini nakon prekida odluke i kada je donešen Financijski plan za 2023.g. Također, kupljena su i 4 projektora, bijela ploča za učionicu likovnog/tehničkog te ormar za kemikalije za kemiju (zbog dotrajalosti starog ormara), računalo za ured ravnatelja, stolci za blagovaonicu, višefunkcijski uređaj (kopirka, skener) jer je najam jednog uređaja otkazan nakon procjene troškova za isto, te je učitelj iz informatike za školu dobio donaciju od IRIM-a (set robota, kamere za umjetnu inteligenciju te interaktivni uređaj).

Šifra 4222 Komunikacijska oprema

Kupljen je interaktivni ekran za učionicu u školi.

Šifra 4226 Sportska i glazbena oprema

Kupljena je mikseta za razne priredbe u školi i dva mikrofona.

Šifra 4227 Uređaji, strojevi i oprema za ostale namjene

Kupljen je fotoaparat za školu u iznosu od 1.053,14 eura, za što je škola primila sredstva u iznosu od 1.000,00 eura od Hrvatskog filmskog saveza prema ugovoru.

Šifra 4241 Knjige

Kupljene su knjige za koje je škola primila sredstva iz MZO za Preventivni program te knjige od zakasnina u školskoj knjižnici, lektire za školu od sredstava iz MZO te udžbenici koje također financira MZO. Trošak je umanjen za 29,4% u odnosu na isto izvještajno razdoblje prethodne godine. Smanjenje je uslijedilo zbog knjiženja računa za udžbenike (dio udžbenika se evidentirao na rashodu 3722 – vidi obrazloženje šifra 3722).

Šifra 451 Dodatna ulaganja na građevinskim objektima

U nadležnom proračunu osigurana su sredstva za dodatna ulaganja na građevinskom objektu odnosno školi od svibnja 2023. godine kada je donesen proračun Grada Varaždina, te su se sredstva utrošila za sanaciju fasade i krovišta. Troškovi su u odnosu na 2022. godinu smanjeni za 85,4% jer nije bilo većih radova i ulaganja u školsku zgradu u 2023. godini.

Y004 – Ukupan višak prihoda (str.7), Y006 Manjak priihoda i primitaka za pokriće u sljedećem razdoblju (str. 11)

U tekućem razdoblju ostvaren je višak prihoda poslovanja u iznosu 19.465,69 eura. Ukupni preneseni manjak prihoda iz 2022. godine iznosi 42.689,44 eura. Manjak prihoda i primitaka za pokriće u sljedećem razdoblju iznosi 11.673,01 euro. Iznosi se odnose na proračunski i vanproračunski dio, konsolidirano.

11P Stanje novčanih sredstava na početku izvještajnog razdoblja

Stanje novčanih sredstava u odnosu na prošlo izvještajno razdoblje povećano je za 6,22 puta zbog priljeva sredstava po Erasmus projekta u 2023. godini.

**II. Bilješke uz obrazac: Bilanca**

Aktiva i pasiva bilance stanja na dan 1.1.2023. godine smanjenje su za 0,03 eura nastale kao razlika uslijed preračunavanja i zaokruživanja kune u eure primjenom fiksnog tečaja konverzije. Razlike između ukupne vrijednosti imovine (aktive) te ukupne vrijednosti obveza i vlastitih izvora (pasive) na dan 1.1. su sljedeće:

- nabavna vrijednost imovne usklađena je sa analitičkom knjigom dugotrajne nefinancijske imovine

- dugovna strana računa glavne knjige skupine 12 umanjena je za 0,02 eura zbog usklađenja analitičkog knjigovodstva potraživanja od zaposlenika i usklađenja s karticama glavne knjige na istoj skupini

-dugovna strana skupine 166 uvećana je je za 0,02 eura zbog prijenosa analitičkog knjigovodstva potraživanja za prihode poslovanja i usklađenja s karticama glavne knjige

-kako je uvećana aktiva bilance na skupini 166, tako je u pasivi isto uvećana skupina 966 za 0,02 eura kako bi i nadalje postojala bilančna ravnoteža

-potražna strana skupine 239 umanjena je za 0,01 euro zbog usklađenja sa dugovnom stranom skupine 129 što se odnosi na analitiku potraživanja i obveza za bolovanje na teret HZZO-a

- višak prihoda umanjen je za 0,01 euro zbog povećanja obveza na razredu 2 za 0,01 euro (smanjenje za 0,02 eura na obvezama za zaposlene te povećanje za 0,01 euro na obvezama financijske rashode).

Šifra 0221 Uredska oprema i namještaj

Uvećana je imovina za 38,8% u odnosu na isto izvještajno razdoblje prošle godine (vidi obrazloženje PR-RAS šifra 4221).

Šifra 0222 Komunikacijska oprema

Uvećana je imovina za 32,3% u odnosnu na isto izvještajno razdoblje prošle godine (vidi obrazloženje PR-RAS šifra 4222).

Šifra 0226 Sportska i glazbena oprema

Povećana je imovina za 1,6% u odnosu na isto izvještajno razdoblje prošle godine (vidi obrazloženje PR-RAS šifra 4226).

Šifra 0227 Uređaji strojevi i oprema za ostale namjene

Povećana je imovina za 13,4% u odnosu na isto izvještajno razdoblje prošle godine (vidi obrazloženje PR-RAS šifra 4227).

Šifra 0241 Knjige

Povećana je imovina za 26,5% u odnosu na isto izvještajno razdoblje prošle godine (vidi obrazloženje PR-RAS šifra 4241).

Šifra 051 Građevinski objekti u pripremi

Grad Varaždin je financirao ugradnju priključno mjernog ormarića na krovištu škole radi izrade solarnih kolektora što je evidentirano na dodatno ulaganje u imovinu, međutim uslijed prihvaćanja ponude i plaćanja iste, do ugradnje još nije došlo u 2023.godini već će se ista izvršiti u 2024. godini, stoga će ulaganje iz pripreme biti preknjiženo u imovinu škole.

Šifra 1112 Novac na računu kod tuzemnih poslovnih banaka

Stanje na računu banke na kraju izvještajnog razdoblja odgovara stanju sredstava na izvodima banaka na dan 31.12.2023. godine. Sastoje se od žiro računa Škole te od podračuna za projekt Erasmus na koji je Škola primila sredstva od institucija iz EU. Ona su ukupno povećana za 3,9% u odnosu na isto izvještajno razdoblje prethodne godine.

Šifra 129 Ostala potraživanja

Odnose se na potraživanja od HZZO-a za bolovanja, a ona su se povećala za 7,18 puta u odnosu na isto izvještajno razdoblje prošle godine zbog povećanja međusobnih obveza proračunskih korisnika u 2023. godini što se odnosi na bolovanje djelatnika na teret HZZO-a, dok za prethodne godine nije došlo do zatvaranja potraživanja između HZZO i MZO).

Šifra 165 Potraživanja za upravne i administrativne pristojbe, pristojbe po posebnim propisima i naknade

Iznos se povećao za 32,54 puta jer se osim evidentiranja računa za dvoranu od jeseni evidentiraju i računi za produženi boravak i ručak, što znači da se po izdavanju računa odnosno uplatnica evidentiraju potraživanja i prihodi po posebnim namjenama (ručak i PB). Kao što je vidljivo povećanje od 32,54 puta, isto je rezultiralo zbog izdavanja računa za 12. mjesec za ručkove i PB za koje će se potraživanja naplatiti u 2024. godini, a također postoje i potraživanja od prethodnih mjeseci za ručkove i PB (dugovi).

Šifra 166 Potraživanja za prihode poslovanja

Potraživanja su povećana za 28,8 % u odnosu na isto izvještajno razdoblje prošle godine jer je povećan broj zakupnika za najam sportske dvorane – za 11. i 12. mjesec, koji će se naplatiti u 2024. godini.

Šifra 167 Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovorni obveza

Potraživanja su nastala u 2023. godini u iznosu od 10.397,36 eura, a taj iznos nadležni proračun mora vratiti MZO-u za neutrošena sredstva po projektu besplatni topli obrok (za namirnice u užini), za koji je primljen prihod u toku godine, a kako je rashod bio manji od prihoda, sredstva se trebaju vratiti u Državni proračun.

Šifra 193 Kontinuirani rashodi budućih razdoblja

Odnose se na plaću za 12/2023.godinu jer bi u protivnom to bio 13. trošak po toj vrsti rashoda. Plaća je isplaćena u siječnju 2024. godine. Rashodi budućih razdoblja veći su za 14,3% u odnosu na isto izvještajno razdoblje prethodne godine zbog porasta plaće odnosno osnovice u 2023. godini.

Šifra 23 Obveze za rashode poslovanja

Rashodi su u istom iznosu u odnosu na isto izvještajno razdoblje prošle godine, a odnose se na obveze za zaposlene, obveze za materijalne rashode te financijske rashode.

Šifra 237 Obveze za naknade građanima i kućanstvima

Obveze se odnose na račun za radne bilježnice koje su naknadno naručene i isporučene u prosincu 2023. godine, stoga je obveza evidentirana na odgovarajući konto.

Šifra 239 Ostale tekuće obveze

Odnose se na međusobne obveze proračunskih korisnika za bolovanja djelatnika na teret HZZO-a. Povećane su za 8,04 puta zbog nezatvaranja obveze proračunskih korisnika u 2023. godini (nije ih bilo) dok su u toku 2023. nastale nove međusobne obveze.

Šifra 24 Obveze za nabavu nefinancijske imovine

U prosincu 2023. godine nabavljala se imovina za školu, za što su primljeni računi, stoga je i račun evidentiran na odgovarajući konto rashoda i obveze.

Šifra 92211 Višak prihoda poslovanja

Višak prihoda poslovanja je u odnosu na isto izvještajno razdoblje povećan za 16,1%.

Šifra 96 Obračunati prihodi poslovanja

Vidi obrazloženje u PR-RAS, šifra 96 Obračunati prihodi poslovanja – nenaplaćeni

**III. Bilješke uz obrazac: RAS funkcijski (Izvještaj o rashodima prema funkcijskoj klasifikaciji)**

Šifra 09 Obrazovanje

Ukupni rashodi prema funkciji za obrazovanje iznose 1.711.910,32 eura, a odnose se na rashode poslovanja na razredu 3 u iznosu od 1.678.064,82 eura (PRRAS, šifra 3) te na rashode za nabavu nefinancijske imovine na razredu 4 u iznosu od 33.845,50 eura (PRRAS, šifra 4).

Šifra 0912 Osnovno obrazovanje, 096 Dodatne usluge u obrazovanju

Ukupni rashodi prema funkciji za obrazovanje iznose 1.711.910,32 eura, a odnose se na funkciju osnovno obrazovanje koje iznosi 9.232.956,21 kn, te na dodatne usluge u obrazovanju u iznosu od 131.909,75 eura. Dodatne usluge u obrazovanju uključuju prehranu učenika i naknade za tajnike i računovođe prema projektu SPAS, namirnice za besplatni topli obrok u školskoj kuhinji, usluga cateringa za učenike koji ručaju u školi, prijevoz učenika u školu i iz škole, te prijevoz učenika na izlete.

**IV. Bilješke uz obrazac: P-VRIO (Izvještaj o promjenama u vrijednosti i obujmu imovine i obveza)**

Šifra 9151 Promjene u vrijednosti i obujmu imovine

U izvještajnom razdoblju od 01.01.2023. do 31.12.2023. bilo je promjena u vrijednosti i obujmu imovine i obveza u vidu povećanja u iznosu od 17.814,73 eura zbog prijenosa imovine od MZO prema Cjelovitoj kurikularnoj reformi u II. fazi. Škola je prema odluci o prijenosu imovine prenijela u svoju imovinu tablete i to 125 i 158 komada, 6 projektora, 1 prijenosno računalo za ured psihologa te 5 prijenosnih računala za učenike iz Ukrajine.

**V. Bilješke uz obrazac: Obveze**

V001 Stanje obveza 1. siječnja

Ukupan iznos obveza na početku izvještajnog razdoblja je 159.768,62 eura.

Obveze su u odnosu na preneseno početno stanje smanjenje za 0,02 eura zbog konverzije kuna u eure odnosno zbog plaćanja računa u 2023. za 2022. godinu (iznos za plaćanje računa se uslijed konverzije tečaja promijenio).

V002 Povećanje obveza u izvještajnom razdoblju

Nastale obveze u iznosu od 1.732.180,86 eura u izvještajnom razdoblju odnose se na obveze za zaposlene odnosno za plaće zaposlenicima, obveze za materijalne rashode, obveze za financijske rashode, ostale tekuće obveze te međusobne obveze subjekata općeg proračuna (HZZO) te obveze za nabavu nefinancijske imovine.

V003 Međusobne obveze subjekata općeg proračuna

To su obveze za povrat u proračun sredstava koja refundira HZZO – bolovanja na teret HZZO. Obveze su nastale u toku 2023. godine, kod obračuna plaća od 1.-12.mj. 2023. godine za djelatnike koji su bili na bolovanjima na teret HZZO-a (bolovanje preko 42 dana, bolovanje zbog djeteta, ozljede na radu).

V004 Podmirene obveze u izvještajnom razdoblju

Podmirene su obveze u izvještajnom razdoblju u iznosu od 1.723.162,22 eura. Ove obveze odnose se na obveze za zaposlene odnosno plaće, obveze za materijalne i financijske rashode te ostale tekuće obveze.

Ukupan iznos podmirenih obveza u odnosu na iznos nastalih novih obveza ukazuje na to da je Škola u mogućnosti podmiriti obveze predviđene financijskim planom kao i prenesene obveze iz prethodne proračunske godine.

V006 Stanje obveza na kraju izvještajnog razdoblja

Ukupan iznos obveza na kraju izvještajnog razdoblja tekuće godine iznosi 168.786,26 eura.

Dospjele obveze iznose 32.809,60 eura, dok nedospjele obveze iznose 135.976,66 eura.

V007 Stanje dospjelih obveza na kraju izvještajnog razdoblja

Ukupan iznos dospjelih obveza je 32.809,60 eura. One se sastoje od materijalnih rashoda. Dospijeće navedenih obveza je 1-60 dana, a odnose se na kasno dostavljene e-račune sa kratkim rokom dospijeća, te sukladno tome djeluje kao da nadležni proračun nepravovremeno plaća iste. Najveća stavka je iznos od3.270,86 eura i 1.298,78 eura. Na taj iznos je poslana su dva računa u 01. mjesecu sa datumom dospijeća 29.12.2023., što je plaćeno tek nakon tog datuma, ali u vrijeme izrade financijskih izvještaja. Ostali računi su računi od dobavljača za namirnice za besplatni topli obrok za što je također kratak rok za plaćanje, a računi stižu kasnije. Dospjelih međusobnih obveza proračunskih korisnika (bolovanja na teret HZZO-a) nema.

V009 Stanje nedospjelih obveza na kraju izvještajnog razdoblja

Iznos od 135.976,66 eura nedospjelih obveza odnosi se na :

- međusobne obveze proračunskih korisnika odnosno na obveze za povrat u proračun temeljem bolovanja na teret HZZO-a u iznosu od 4.233,79 eura;

- obveze za rashode poslovanja u ukupnom iznosu od 124.631,62 eura odnosno obveze za dobavljače u iznosu od 4.010,56 eura te obveze za zaposlene za plaće i materijalna prava u iznosu od 120.621,06 eura (plaća MZO, naknada za nezapošljavanje invalida, plaća za Produženi boravak, plaća Pomoćnici u nastavi);

- obveze za nabavu nefinancijske imovine u iznosu od 7.111,25 eura.

Varaždin, 31.01.2024. godine

Bilješke izradila: Zakonski predstavnik:

Manuela Buhić, voditeljica računovodstva Marjana Boršćak-Sudec, ravnateljica

Telefon za kontakt: 042/330-595